Ryan Fraser

Ryan Fraser (sündinud 24. veebruaril 1994 Aberdeenis) on Šotimaa jalgpallur, kes mängib äärepoolkaitsjana Inglismaa Premier League'i klubis Newcastle United ja Šotimaa jalgpallikoondises.

Ta alustas klubikarjääri kodulinna klubis Aberdeen F.C.. Klubi põhimeeskonnas debüteeris ta 2010. aastal.

2013. aasta jaanuaris sõlmis ta lepingu Inglismaa tugevuselt kolmandasse liigasse kuulunud AFC Bournemouthiga, kellega tõusti samal aastal Inglismaa esiliigasse. Hooajal 2015–16 mängis ta laenul Inglismaa esiliiga klubis Ipswich Town. Aastatel 2016–2020 mängis Fraser Bournemouthiga neli hooaega Inglismaa kõrgliigas. Hooajal 2018–19 andis Fraser Inglismaa kõrgliigas 14 väravasöötu, olles sellega liigas paremuselt teine mängija. 2019. aastal valiti ta Bournemouthi aasta mängijaks.

2020. aasta septembris sõlmis Fraser viieaastase lepingu Newcastle Unitediga.

Šotimaa jalgpallikoondises tegi Fraser debüüdi 2017. aasta juunis sõprusmängus Inglismaa vastu. Koondisekarjääri esimese värava lõi ta 17. novembril 2018 UEFA Rahvuste Liiga mängus Albaania vastu.

Välislingid 

Šotimaa jalgpallurid
AFC Bournemouthi mängijad
Ipswich Town FC jalgpallurid
Newcastle United FC mängijad
Premier League'i mängijad
The Championshipi mängijad
League One'i mängijad
Sündinud 1994